**НАРОДНО ЧИТАЛИЩЕ “НАУКА - 1870 г.” - ТРОЯН**

**гр.Троян, обл.Ловеч, пл.”Възраждане”; тел: 0670/62060, 64323 GSM 0888757460**

[**www.naukatroyan.org**](http://www.naukatroyan.org/) **, email:** **nauka\_tr@mail.bg****, biblioteka\_tr@abv.bg**

**Г О Д И Ш Н А П Р О Г Р А М А**

**за развитие на дейността в НЧ „Наука – 1870 г.” за 2022 г.**

**Въведение**

Читалището по своята същност и историческа даденост носи в себе си първичния образ на гражданското общество. Днес то е най – масовата и разпространена гражданска форма у нас, призована да задоволява културните потребности на населението по места повече от 150 години. Българското общество възприема народното читалище като пример за устойчива културна институция, със своя специфична мисия за съхранение и развитие на традиционните ценности на нацията.

В тази връзка Народно читалище „Наука – 1870 г.” е традиционно самоуправляващо се българско културно - просветно сдружение на жителите от град Троян, което изпълнява и държавни културно-просветни задачи.

Читалището е юридическо лице с нестопанска цел, което е създадено и функционира на основание Закона за народните читалища и своя Устав, на принципите на доброволност, демократизъм и автономия.

Народно читалище „Наука – 1870 г.” – гр. Троян е създадено през 1870 г. и продължава традициите от своето минало, и днес е активен участник в културния живот на Община Троян.

1. **Ресурси. Анализ на ресурсите.**

НЧ „Наука – 1870 г.“ е най – голямото читалище на територията на община Троян. Субсидираната численост на нашето читалище за 2021 г. беше 21.75 бройки и за 2022 г. тя се запазва. За 2021 г. сумата за една субсидирана бройка е 11 484 лв., т. е. завишението спрямо предходната 2020 г. е с 1044.00 лв. и общата сума е 252 142 лв. държавна субсидия за 21.75 щатни бройки.

Разпределението на субсидиите за читалищата става при строго спазване на Закона за народните читалища и изработените от Министерството на културата и съгласувани с Министерството на финансите и НСОРБ “Критерии за разпределението на годишната държавна и общинска субсидия за читалищна дейност” от 2015 г. Във връзка с това са изработени и вътрешни правила за разпределение на субсидията от Община Троян.

В Общото събрание на НЧ „Наука – 1870 г.“ членуват 121 души. Съществуват 19 постоянно действащи художествени колективи - школи по изкуствата, клубове, кръжоци, с над 30 читалищни, общински, национални и международни изяви за година и над 350 участници в тях. Библиотечният фонд на нашето читалище е обогатен през изминалата 2021 г. с над 500 библиотечни единици.

За дейността на НЧ „Наука – 1870 г.“, Троян е направен и SWOT анализ за силните и слабите страни на читалищната дейност, както и за външните фактори, имащи отношение и влияние върху дейността:

ВЪЗМОЖНОСТИ:

♣ Културно-етническо разнообразие;

♣ Получаване на средства от общинския бюджет и чрез общинския бюджет по единни разходни стандарти за финансиране на делегираните от държавата дейности;

♣ Добро сътрудничество с Общинската администрация;

♣ Партньорство с НПО и културни институти;

♣ Повишаване на квалификацията на библиотечните работници;

♣ Финансиране по различни проекти.

ЗАПЛАХИ:

♣ Застаряващо население и обезлюдяване;

♣ Недостатъчно развит икономически район;

♣ Недостатъчни умения за разработване и печелене на проекти;

СИЛНИ СТРАНИ:

♣ Активна читалищна дейност;

♣ Подкрепа от местната общност;

♣ Работа с всички възрастови групи;

♣ Спазване на механизма за разпределение на държавната субсидия;

♣ Наличие на щатен персонал;

♣ Обновена материална база;

♣ Наличие на библиотека и обновяване на библиотечния фонд;

♣ Опазване на традициите;

♣ Доброволчество;

♣ Нарастване на броя на младите хора, активно участващи в читалищните дейности.

СЛАБИ СТРАНИ:

♣ Липса на финансов ресурс за поддръжка на сградния фонд;

♣ Липса на инициативност от самодейците;

♣ Пасивност в работата с училищата;

♣ Липса на финансов ресурс за отопление на читалищния салон, за работа на Кино Троян, изнасяне на представления, концерти и др.;

♣ Липса на технически средства и финансов ресурс за по-мащабна и качествена работа на читалищните формации.

Читалищата са основен и стабилен фактор в развитието на местната култура.

В тази връзка, съществен дял от всички културни мероприятия в община Троян се реализират с участието на НЧ „Наука – 1870 г.“.

Ние следваме всички съвременни насоки за развитие на читалищното дело у нас, свързани с новите предизвикателства и европейското членство на страната ни и смятаме, че имаме следните конкретни достижения:

 • Съхраняване на националните традиции и идентичност като най-важно изискване на националната ни културна политика, която читалищата развиват масово, разнообразно и на все по-високо равнище;

• Все по-често излизаме от културните рамки и активизираме гражданското общество, реализирайки читалищни проекти, свързани с безработните, възрастните хора, хората в неравностойно положение и др.

1. **Мисия. Цели. Стратегически документи.**

**Мисията** на нашата читалищна институция е: Да обогатява културния живот в общината, като същевременно съхранява традициите и ги развива, допълва ги в съответствие с настоящата конюнктура и очакванията на гражданите.

Тази мисия се трансформира в **основна цел** на НЧ “Наука – 1870г.”. За да се изпълни основната цел, е необходимо да се детейлизират подцелите и да се формулират ясно дейностите, които обезпечават тяхното изпълнение.

Читалищната дейност се регламентира от Закона за народните читалища. Тя се подпомага от общината, тъй като, въпреки институционалната си независимост, читалището приема за приоритет и жалон в своята дейност общинската културна политика.

В тази връзка **целите** на нашето читалище са:

1. Развитие и обогатяване на културния живот, социалната и образователната дейност в гр. Троян.
2. Запазване на обичаите и традициите на българския народ.
3. Разширяване на знанията на гражданите и приобщаване към ценностите и постиженията на науката, изкуството и културата.
4. Да бъде средище за духовен живот на населението в града и региона.
5. Да възпитава и утвърждава националното самосъзнание.
6. Да бъде съвременен информационен център.

**Основна цел на програмата:**

Настоящата програма има за цел да планира дейността на НЧ „Наука – 1870 г.“ през 2022 г.

Цел на програмата е да подпомага и обединява организирането и реализацията на всички читалищни дейности, както и създаването на благоприятна творческа и социална среда за всички възрастови групи, ползващи услугите на нашето читалище.

**Стратегически документи:**

1. Закон за народните читалища;

2. Закон за културното наследство;

3. Закон за закрила и развитие на културата;

4. Закон за юридическите лица с нестопанска цел;

5. Закон за предотвратяване и разкриване на конфликт на интереси;

6. Закон за обществените библиотеки;

7. Закон за авторското право и сродните им права;

8. Кодекс на труда;

9. План за интегрирано развитие на Община Троян (2021 – 2027 г.).

1. **Основни задачи и дейност**

**Основни задачи:**

- опазване на културно – историческото наследство;

- спомагане за изграждане на ценностна система у децата и младежите;

- разширяване на съдържателния и социален обхват на читалищната ни

дейност за привличане на по-широк кръг от населението на община Троян;

- развиване на ползотворното сътрудничество между читалищата в

община Троян, региона и страната;

- поддържане на добро партньорство с администрацията на Община

Троян, другите културни и неправителствени институции, както и с бизнеса.

**Основни дейности:**

За достигане на своите цели НЧ „Наука – 1870 г.” извършва следните **дейности**, които са реализирани и утвърдени през последните години:

За 2022 г. ще реализираме следната **читалищната дейност**:

1.Основната дейност на читалището е **библиотечната дейност**

- обслужване на читатели (библиографска и справочна дейност, междубиблиотечно заемане)

- комплектуване и каталогизиране

- читалня

- детски отдел

- работа с библиотеките в Община Троян

- работа по проекти

- целенасочена дейност с ученици от училищата в общината

2. **Образователна дейност**

- Детска музикална школа (ДМШ) с класове по пиано, китара, флейта, блокфлейта и акордеон

- Детска школа за народни танци „Траяна”

- Школа по изобразително изкуство

3. **Любителско художествено творчество**

- Вокална студия „Усмивка”

- Вокална фолклорна формация „Накит”

- Фолклорен ансамбъл „Траяна”

- Студия „Гласове”

- Дамски камерен хор

- Любителски театрален състав

- Дует “Фантазия” - пиано и флейта

4. **Клубна и кръжочна дейност**

- Дружество на троянските писатели

5. **Организиране на културни събития** (отразени са в Културния календарен план, който е приложен към придружителното писмо)

- литературни четения

- възстановка на обичаи – “Сирни заговезни в Троян”, “Лазарица” и др.

- концерти за националните чествания

- организиране на изложби

- организиране на “Дни на талантите и интересите”

- отбелязване на годишнини, свързани с читалището и др. институции в общината

- продукции на възпитаниците на ДМШ

- гостуване на професионални театри и концерти

- кинопрожекции

- организиране на посещения на културни прояви в национален мащаб за троянската общност – посещения на опера, концерти на световно известни изпълнители и др.

1. **Финансиране**

Финансирането на читалищата е регламентирано в Закона за народните читалища и се осъществява чрез:

♣ Държавната субсидия, която е за подпомагане на дейността на читалищата за делегираните от държавата дейности, за художествено творческа дейност, заплати, ремонт, поддръжка, компютърно оборудване и е разпределена съгласно указанията от Министерството на културата към комисията, съставена съобразно изискванията на чл.23 от ЗНЧ;

♣ Общинско финансиране, което е предназначено за реализиране на различни културни продукти на територията на община Троян. За 2021 г. то е предвидено в размер на 11 000.00 лв.;

♣ Кандидатстване по проекти към Министерството на културата, европейски проекти и програми;

♣ Кандидатстване с проект към Културния календар на Община Троян;

♣ Други източници (наеми на помещения, други наеми, членски внос, дарения и др.);

♣ Развиване на допълнителна стопанска дейност, свързана с предмета на основната им дейност, в съответствие с действащото законодателство, като използват приходите от нея за постигане на определените в устава им цели.

В стопанската ни дейност влиза:

- събиране на такси

- изнасяне на платени концерти

- отдаване на помещения под наем

- кинопрожекции

- предоставяне на платени читалищни услуги (библиографски справки и др.)

Народните читалища не разпределят печалба.

Разпределението на субсидиите се извършва от Комисия съгласно чл. 23 от ЗНЧ на основание Указания за дейността на комисиите, извършващи разпределение на годишната държавна субсидия на читалищата, одобрени от Министерството на културата. Субсидията от общинския бюджет се договаря в индивидуален договор, сключен между кмета на Община Троян и НЧ „Наука – 1870 г.“, Троян, съгласно чл. 26а, ал. 3 от ЗНЧ.

Основен източник на финансиране за читалището е държавната субсидия, чиито стандарт не покрива описаните в Закона за народните читалища дейности – заплати, осигуровки, дейност, консумативи и др. Надяваме се стандартите за делегираните от държавата дейности (каквито са читалищата) да бъдат завишени, което да ни позволи да съхраним и развием своята дейност.

1. **Партньорства и членство**

- Партньори сме на всички детски градини, училища и читалища в Община Троян.

- Добри партньорски практики имаме с Община Троян, Музея на занаятите, НИХЗ - с.Орешак, Галерия „Серякова къща”, НПО ( Посока „Европа”, Сдружение „МИГ Троян, Априлци и Угърчин”, Туристическите дружества в града), Пенсионерски клуб, Църковно настоятелство на Храм „Св. Петка Параскева” и др.

- Партньорство с регионални медии

- Член сме на Съюза на народните читалища и Сдружение „МИГ Троян, Априлци и Угърчин”, Национално дружество „Традиция“.

1. **Срок. Отчет. Контрол и индикатори за изпълнение на програмата**

6.1.Срок за изпълнение на Програмата

Срокът за изпълнение на Програмата е едногодишен в рамките на

бюджетната 2022 г.

 6.2.Отчет за изпълнение на Програмата

 Отчетът на Програмата се приема от Общото събрание на НЧ „Наука – 1870 г.“.

Председателите на читалищата представят в срок до 31.03.2020 г. пред кмета на Общината доклади за осъществените дейности в изпълнение на своите програми и за изразходваните от бюджета средства през 2021 г.

Програмата за читалищна дейност се внася от кмета на Община Троян на следващото заседание на Общинския съвет – Троян, за обсъждане и приемане. На това заседание могат да присъстват и представителите на народните читалища.

* 1. Контрол по изпълнение на Програмата

Контролът по изпълнение на Програмата се осъществява от Проверителната комисия, Общото събрание, Кмета и Общински съвет – Троян.

Настоящата Програма е отворена и подлежи на допълнения и актуализации, съобразени най-вече с епидемиологичната обстановка в България и региона.

4. Индикатори за изпълнение на Програмата:

 - брой предоставени компютърни и интернет услуги;

- брой и качество на проведени празненства, концерти, чествания;

- брой участия в местни, регионални, национални и международни събития;

- награди от участия в конкурси, фестивали и др.;

- спечелени и финансирани проекти.

1. **КАЛЕНДАРЕН ПЛАН НА ДЕЙНОСТИТE**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |
| --- | --- | --- | --- | --- |
| **ДАТА** | **НАИМЕНОВАНИЕ НА СЪБИТИЕТО** | **ОРГАНИЗАТОР** | **СЪОРГАНИЗАТОР** | **ФИНАНСИРАНЕ** |
| 1 март | Ден на самодееца | НЧ “Наука – 1870 г.” гр. Троян |  | НЧ “Наука – 1870 г.” гр. Троян |
| 6 март | Сирни заговезни в Троян | НЧ “Наука – 1870 г.” гр. Троян | * Община Троян
* НЧ „Просвета-1920г.“
 | Община ТроянНЧ “Наука – 1870 г.” гр. Троян |
| 27 март | Ден на театъра | НЧ “Наука – 1870 г.” гр. Троян | * Комитет за връчване приза „Николай Ганков“
 | НЧ “Наука – 1870 г.” гр. Троян |
| Април | Концерт на ДМШ – на открито | НЧ „Наука – 1870 г.“ |  | НЧ “Наука – 1870 г.” гр. Троян |
| Април |  Представяне книгата на троянеца Пeтър Голийски „Елизабет и тайната на живата вода“ | НЧ „Наука – 1870 г.“ |  | Община ТроянНЧ “Наука – 1870 г.” гр. Троян |
| 16 април | Лазаров ден | * Община Троян

Сдружение „Българка | * НЧ “Наука – 1870 г.” гр. Троян
 | Община ТроянСдружение „Българка“НЧ “Наука – 1870 г.” гр. Троян |
| АприлМай  | Дни на талантите и интересите | НЧ "Наука - 1870 г." - Троян | * Община Троян
* Училища и детски градини
 | Община ТроянНЧ “Наука – 1870 г.” гр. Троян |
| Май | Самостоятелен концерт на Студия „Гласове“ | НЧ “Наука – 1870 г.” гр. Троян |  | НЧ “Наука – 1870 г.” гр. Троян |
| Май | Концерт на открито на ДМШ | НЧ “Наука – 1870 г.” гр. Троян |  | НЧ “Наука – 1870 г.” гр. Троян |
| Краят на май | Школа по изобразително изкуство - „Годишна изложба“, с участието на ВС „Усмивка“ | НЧ “Наука – 1870 г.” гр. Троян |  | НЧ “Наука – 1870 г.” гр. Троян |
| Юни |  30 години Дует „Фантазия“ - концерт | НЧ “Наука – 1870 г.” гр. Троян |  | Община ТроянНЧ “Наука – 1870 г.” гр. Троян |
| Юни | Концерт на ДМШ | НЧ “Наука – 1870 г.” |  | НЧ “Наука – 1870 г.” гр. Троян |
| Юни | Крайгодишни продукции на ДМШ | НЧ „Наука – 1870 г.“ |  | НЧ “Наука – 1870 г.” гр. Троян |
| Юни | Продукция на ВС „Усмивка“ | НЧ „Наука – 1870 г.“ |  | НЧ “Наука – 1870 г.” гр. Троян |
| Юни |  Благотворително песенно шоу на Дамски камерен хор | НЧ „Наука – 1870 г.“ |  | НЧ “Наука – 1870 г.” гр. Троян |
| ЮниЮлиАвгустСептемвридо 15 октомври | Кино прожекции | НЧ „Наука – 1870 г.“ |  | НЧ “Наука – 1870 г.” гр. Троян |
| Юли  | Лятно четене в Детски отдел на библиотеката | НЧ “Наука – 1870 г.” гр. Троян |  | Община ТроянНЧ “Наука – 1870 г.” гр. Троян |
| Декември |  Детски отдел на библиотеката „Приказна Коледа“ – четене на коледни приказки и стихове | НЧ „Наука\_1870г.“ |  | НЧ “Наука – 1870 г.” гр. Троян |
|  Декември | Коледен бал | НЧ “Наука – 1870 г.” гр. Троян |  | НЧ “Наука – 1870 г.” гр. Троян |
| Декември | Концерт на ВС „Усмивка“, „Край елхата“ | НЧ “Наука – 1870 г.” гр. Троян |  | НЧ “Наука – 1870 г.” гр. Троян |

 |
|  |

Читалищни годишнини:

* + 150 години от първото театрално представление „Многострадална Геновева“ – 1872 г.;
	+ 130 години от основаването на библиотеката – 1892 г.;
	+ 100 години от първото оперетно представление – 1922 г.

**Заключение**

Изпълнението на Програмата ще даде възможност за реализация на набелязаните цели, задачите и основните дейности. Програмата ще спомогне за опазването и съхраняването на културно-историческото наследство във времето на глобализация и ще има съществен принос за превръщането на НЧ „Наука – 1870 г.“ не само в духовен, но и в съвременен информационен център. Реализирането на поставените цели и задачи в Програмата за развитие дейността на НЧ „Наука – 1870 г.“ през 2022 г. изисква да се обединят усилията и ресурсите на всички страни, участващи в нейната реализация.

Годишната програма за развитие на нашето читалище за 2022 г. е създадена в изпълнение на чл. 26а, ал. 1 от Закона за народните читалища, въз основа на направените предложения от читалищните формации за дейността им през 2022 г.

Приет от Читалищното настоятелство на НЧ „Наука – 1870 г.“, Троян на 09.11.2021 г.